
Høring vedr. anmeldebekendtgørelser for ulykker
Arbejdstilsynet sender her udkast til bekendtgørelse om anmeldelse af ulykker efter arbejdsskadesikringsloven og bekendtgørelse om anmeldelse af arbejdsulykker m.v. til Arbejdstilsynet (arbejdsmiljøloven) i høring.	
Bekendtgørelserne opdateres som konsekvens af lov nr. 1626 af 16. december 2025 om ændring af lov om arbejdsskadesikring (Lempelse af anmeldepligten for arbejdsulykker). Ændringen medfører, at arbejdsulykker, der anmeldes på grund af fravær, skal anmeldes, når ulykken har medført mindst 3 dages fravær fra tilskadekomnes sædvanlige arbejde udover tilskadekomstdagen. 
Derudover opdateres bekendtgørelsernes bilag 1 om, hvilke oplysninger en anmeldelse skal indeholde. Bilaget er opdateret ift. gældende praksis og indeholder alene præciseringer og redaktionelle justeringer, så det stemmer overens med anmeldesystemet, EASY. Endeligt er der foretaget enkelte sproglige- og korrekturmæssige rettelser i bekendtgørelserne. 
Arbejdstilsynet skal anmode om eventuelle høringssvar senest den 18. juni 2026. Høringssvar bedes sendes til Arbejdstilsynet (at@at.dk), Linnea Dalsgaard Madsen (ldm@at.dk) og Cecilie Hertel Thygesen (cty@at.dk) med angivelse af sagsnr. 2025-83498.
Eventuelle spørgsmål kan rettes til Linnea Dalsgaard Madsen eller undertegnet. 
Vi beklager den korte høringsperiode.
Venlig hilsen

Cecilie Hertel Thygesen
Fuldmægtig
Ulykker og Erhvervssygdomme

